ai4bharat/Pralekha huggingface dataset:
பொருளாதார விவகாரங்களுக்கான மத்திய அமைச்சரவைக் குழு
ஆஷா திட்ட பலன்களுக்கு அமைச்சரவை ஒப்புதல்
ஏற்கனவே அறிவிக்கப்பட்ட ஆஷா திட்ட பலன்களுக்கு பொருளாதார விவகாரங்களுக்கான மத்திய அமைச்சரவை ஒப்புதல் அளித்துள்ளது. இந்த பலன்கள் அக்டோபர் 2018  முதல் நடைமுறைக்கு வரும். இதில் கீழ்க்கண்ட இரண்டு கூறுகள் உண்டு:
- மத்திய அரசு செயல்படுத்திவரும் பிரதமர் ஆயள் காப்பீட்டு திட்டம் மற்றும் பிரதமர் விபத்து காப்பீட்டு திட்டம் ஆகிய சமூக பாதுகாப்பு திட்டங்களுக்கான தகுதி உள்ள ஆஷா பணியாளர்கள் மற்றும் ஆஷா உதவியாளர்கள் இந்த திட்டங்களில் பதிவுசெய்யப்படுவர்.
- தேசிய சுகாதார இயக்கத்தின் கீழ் ஆஷா பணியாளர்களுக்கு வழகப்படும் ஊக்கத்தொகை மாதத்திற்கு ரூ. 1000/-ல் இருந்து ரூ. 2000-ஆக உயர்த்தப்படும்.
2018-19 மற்றும் 2019-20 ஆண்டுகளில் இந்த பலன்களை செயல்படுத்த தேவையான செலவினம்  ரூ. 1224.97 கோடியாகும்.
இதன் மூலம் பயனடைவோரின் எண்ணிக்கை:
- சுமார் ஒரு கோடியே 6 லட்சத்து 36,701 ஆஷா பணியாளர்கள் மற்றும் ஆஷா உதவியாளர்கள் பிரதமர் ஆயள் காப்பீட்டுத் திட்டத்தின் கீழ் கொண்டுவரப்படுவர் என்று மதிப்பிடப்பட்டுள்ளது.
- சுமார் 9 லட்சத்து 57 ஆயிரத்து 303 ஆஷா பணியாளர்கள் மற்றும் ஆஷா உதவியாளர்கள் பிரதமர் விபத்து காப்பீட்டுத் திட்டத்தின் கீழ் கொண்டுவரப்படுவர் என்று மதிப்பிடப்பட்டுள்ளது.
- சுமார் 10 லட்சத்து 22 ஆயிரத்து 265 பேர் ஆஷா பணியாளர்களுக்கு வழக்கமான செயல்பாடுகளுக்கு தற்போது அளித்துவரும் ரூ. 1000/-, ரூ. 2000/- ஆக உயர்த்தி அளிக்கப்படும்.
இவர்களுக்கு, பிரதமர் ஆயள் காப்பீட்டு திட்டம் மற்றும் பிரதமர் விபத்து காப்பீட்டு திட்டத்திற்கான வருடாந்திர தவணை கட்டணத்தை மத்திய அரசு வழங்கும்.
இலக்குகள்:
- மார்ச் 31, 2019-குள் – 65 சதவீத ஆஷா பணியாளர்கள் மற்றும் ஆஷா உதவியாளர்கள் பிரதமர் ஆயள் காப்பீட்டு திட்டம் மற்றும் பிரதமர் விபத்து காப்பீட்டு திட்டம் ஆகிய சமூக பாதுகாப்பு திட்டங்களில் பதிவுசெய்யப்படுவர்.
- அக்டோபர் 30, 2019-குள் – 100 சதவீத ஆஷா பணியாளர்கள் மற்றும் ஆஷா உதவியாளர்கள் பிரதமர் ஆயள் காப்பீட்டு திட்டம் மற்றும் பிரதமர் விபத்து காப்பீட்டு திட்டம் ஆகிய சமூக பாதுகாப்பு திட்டங்களில் பதிவுசெய்யப்படுவர்.
- ரூ. 1000-ல் இருந்து ரூ. 2000-ஆக உயர்த்தப்பட்டுள்ள வழக்கமான செயல்பாடுகளுக்காக ஆஷா பணியாளர்களுக்கு அளிக்கப்படும் ஊக்கத்தொகை அக்டோபர் 2018-ல் (நவம்பர் 2018-ல் வழகப்படும் இருந்து செயல்பாட்டிற்கு வரும்.
சிறப்பு சேவைகள் மற்றும் கட்டுரைகள்
கைத்தறி துறை மூலம் ஊரக வாழ்வாதாரத்தை ஊக்குவிப்பதை தற்சார்பு இந்தியா திட்டம் நோக்கமாக கொண்டுள்ளது
தேசிய கைத்தறி நாள் தின கொண்டாட்டத்தின் ஒரு பகுதியாக, தேசிய கைத்தறி தினமான கடந்த 7ம் தேதி மாலை, இணைய கருத்தரங்கு ஒன்றை கோயம்புத்தூர் களவிளம்பரத்துறை அலுவலகம், சென்னை பத்திரிகை தகவல் அலுவலகத்துடன் இணைந்து நடத்தியது.
இதில் பங்கேற்ற பிரமுகர்களை சென்னை பத்திரிகை தகவல் அலுவலகத்தின் துணை இயக்குனர் திரு டி. நதீம் துஃபாயில் வரவேற்றார். அவர் பேசுகையில், ‘‘1905ம் ஆண்டு ஆகஸ்ட் 7ம் தேதி சுதேசி இயக்கம் தொடங்கப்பட்டதை நினைவுக் கூறும் வகையில், உள்நாட்டு தொழில்களையும், குறிப்பாக கைத்தறி நெசவாளர்களை ஊக்குவிக்க ஒவ்வொரு ஆண்டும் ஆகஸ்ட் 7ம் தேதியை, தேசிய கைத்தறி தினமாக கொண்டாட மத்திய அரசு முடிவு செய்தது. முதல் கைத்தறி தேசிய தினம், பிரதமர் திரு நரேந்திர மோடியால், சென்னையில் கடந்த 2015ம் ஆண்டு ஆகஸ்ட் 7ம் தேதி தொடங்கி வைக்கப்பட்டது’’ என்றார்.
தலைமை உரையற்றிய சென்னை மண்டல மக்கள் தொடர்புத்துறை அலுவலக இயக்குனர் திரு ஜே.காமராஜ் பேசுகையில், ‘‘ராட்டையில் நூல் நூற்பது சுதந்திரத்தின் அடையாளமாகவும், ஏழ்மையை ஒழிக்கும் உபகரணமாகவும் மகாத்மா காந்தியால் பார்க்கப்பட்டது. விவசாயத்துக்கு அடுத்தபடியாக, கைத்தறி துறை மிகப் பெரிய பொருளாதார நடவடிக்கை என்றும், 4.3 லட்சத்துக்கும் மேற்பட்ட நெசவாளர்களுக்கு நேரடி மற்றும் மறைமுக வேவைாய்ப்பை இது அளிக்கிறது’’ என்றும் கூறினார்.
மத்திய அரசின் ஜவுளித்துறை அமைச்சகத்தின் இந்திய கைத்தறி தொழில்நுட்ப மையத்தின் இயக்குனர் டாக்டர் சி.பிரகாஷ் பேசுகையில், ‘‘ இந்தியாவின் ஒவ்வொரு மாநிலத்தைச் சேர்ந்த நெசவாளர்களிடமும், பல்வேறு விதமான திறமைகள் உள்ளது என்றும், அவர்களின் தயாரிப்புகள் தனித்துவத்தை வெளிப்படுத்துகின்றன’’ என்றார்.
தேசிய கைத்தறி வளர்ச்சி நிறுவனத்தின் கரூர் கிளை மூத்த அதிகாரி திரு பசவராஜ் பேசுகையில், ‘‘ கைத்தறி துறையின் விரைவான வளர்ச்சிக்காக, தேசிய கைத்தறி வளர்ச்சி நிறுவனத்தை மத்திய அரசு கடந்த 1983ம் ஆண்டு ஏற்படுத்தியது’’ என்றார்.
திருப்பூர், வெள்ளக்கோயில் மகிளம் பொது நல அறக்கட்டளையின் பொது செயலாளர் திரு கே.ஜி.நட்ராஜ் பேசுகையில், ‘‘ நெசவாளர் அட்டைகள், நெசவாளர்களுக்கான முத்ரா திட்டம் மற்றும் இதர நிதியுதவி திட்டங்கள் நெசவாளர்கள் இடையே மிகவும் பிரபலம் அடைந்தன’’ என்றார்.
கோயம்புத்தூர் களவிளம்பரத்துறை அலுவலகத்தின் துணை இயக்குனர் திருமதி கரீனா பி தெங்கமம், இணைய கருத்தரங்கை நிறைவு செய்து பங்கேற்ற விருந்தினர்களுக்கு நன்றி தெரிவித்தார்.
என்எஸ்எஸ் அதிகாரி டாக்டர் ஆர். சுனிதா பேசுகையில், ‘‘பல்கலைக்கழக பேராசிரியைகள் மற்றும் மாணவிகள் கைத்தறி சேலையை மட்டுமே அணிகின்றனர்’’ என்றார். அவினாசிலிங்கம் ஹோம் சயின்ஸ் மற்றும் உயர் கல்வி மையத்தின் ஜவளித்துறை மாணவர்கள் மற்றும் என்எஸ்எஸ் தொண்டர்கள் இந்த இணைய கருத்தரங்கில் பங்கேற்றனர்.
கோயம்புத்தூர் களவிளம்பரத்துறை அலுவலகத்தின், களவிளம்பரத்துறை உதவியாளர் திரு.எஸ்.ஆர்.சந்திர சேகரனின் நன்றியுரையுடன் இணைய கருத்தரங்கு நிறைவடைந்தது.
பிரதமர் அலுவலகம்
சௌராஷ்டிரா சங்கமம் குஜராத், தமிழ்நாடு இடையேயான பழங்கால தொடர்பை கொண்டாடுகிறது: பிரதமர்
சௌராஷ்டிரா தமிழ் சங்கமத்தின் கீழ் கொண்டாடப்படும் குஜராத் மற்றும் தமிழ்நாடு இடையேயான தொடர்பை பிரதமர் திரு நரேந்திர மோடி எடுத்துரைத்தார். ‘ஒரே பாரதம், உன்னத பாரதம்’ என்ற கருத்துடன், சௌராஷ்டிரா தமிழ் சங்கமம் கொண்டாடப்படுவதாகப் பிரதமர் கூறினார்.
மத்திய அமைச்சர் டாக்டர் மன்சுக் மாண்டவியாவின் ட்விட்டர் பதிவுக்கு பிரதமர் அளித்த பதிலில் கூறியிருப்பதாவது:
சௌராஷ்டிரா சங்கமம் குஜராத், தமிழ்நாடு இடையேயான பழங்கால தொடர்பை கொண்டாடுகிறது. நூற்றாண்டுகளுக்கு முன்பு குஜராத்தைச் சேர்ந்தவர்கள் தமிழ்நாட்டை தங்கள் மாநிலமாக நினைத்து உள்ளூர் கலாச்சாரத்தை கடைப்பிடித்தனர். தமிழ்நாட்டு மக்களும் அவர்களை திறந்த மனதுடன் வரவேற்றனர். இந்த சங்கமம் ‘ஒரே பாரதம் உன்னத பாரதம்’ என்பதை கொண்டாடுகிறது.
சிறுபான்மையினர் நலன் அமைச்சகம்
கைவினைப்பொருள்கள், பாரம்பரியக் கலைப்பொருள்களுக்கான “ஹுனார் ஹாட்” கண்காட்சிசெப்டம்பர் 2020 முதல் துவங்கும்; “உள்ளூரிலிருந்துஉலகிற்கு” என்பது கண்காட்சிக்கான கருப்பொருள்.
கைவினைப் பொருள்கள், பாரம்பரியக் கலைப்பொருள்களுக்கான “ஹுனார் ஹாட்”, நாடு முழுவதிலும் உள்ள கலைஞர்களும், கைவினைஞர்களும் தங்களது திறமைகளை, சக்திகளைப் பரிமாறிக்கொள்ளும் ஒரு தளமாக உள்ளது. கொரோனா பெருந்தொற்று காரணமாக கடந்த 5 மாதங்களாக இது நடைபெறவில்லை. “உள்ளூரிலிருந்து உலகிற்கு” என்ற கருப்பொருளுடன் இந்தக் கண்காட்சி 5 மாதங்களுக்குப் பிறகு செப்டம்பர் 2020 இல் துவங்கவுள்ளது.
கடந்த ஐந்து ஆண்டுகளில், ஹுனார் ஹாட், ஐந்து லட்சத்துக்கும் மேற்பட்ட இந்தியக் கலைஞர்கள், கைவினைஞர்கள் சமையற் கலைஞர்கள் மற்றும் இவற்றுடன் தொடர்புடைய இதர மக்களுக்கும் வேலைகளையும், வேலைவாய்ப்புகளையும் வழங்கியுள்ளது என்றும், இது மக்களிடையே மிகவும் பிரபலமடைந்து விட்டதாகவும் மத்திய சிறுபான்மையினர் விவகாரத்துறை அமைச்சர் திரு முக்தார் அப்பாஸ் நக்வி இன்று கூறினார். நாட்டின் தொலைதூரப் பகுதிகளிலுள்ள சிறந்த கலைஞர்கள் கைவினைஞர்கள், தங்களுடைய கைவினை, கலைப்பொருள்களை சந்தைப்படுத்துவதற்கான வாய்ப்பை வழங்குகிறது ஹுனார் ஹாட்.
“ஹுனார் ஹாட் கலை, கைவினைப்பொருள்களைக் காட்சிப்படுத்துவதற்கான ஒரு தளம். மக்களின் கனவுகளை சிறகடித்து பறக்கச் செய்வதற்கும் ஹுனார் ஹாட் உதவுகிறது. இது, நாட்டின் பன்முகத்தன்மையை புறந்தள்ளி விடமுடியாமல் செய்கின்ற ஒரு இடம். கைவினைப்பொருள்கள் மட்டுமல்லாமல் இந்தியாவின் பலவகையான உணவுப் பொருள்களையும் இது காட்சிப்படுத்துகிறது. ஒரே நேரத்தில் இட்லி, தோசை, சோலே பட்டரே, தால் – பாட், காமன் காண்ட்வி… இன்னும் என்னவெல்லாம் உண்டு! அவற்றையெல்லாம் உண்டு மகிழலாம். பீகாரின் லிட்டி சோக்கா உணவு வகையை நான் ரசித்து சாப்பிட்டேன். நாடு முழுவதும் இதுபோன்ற கண்காட்சிகள் நிகழ்ச்சிகள் அவ்வப்போது நடத்தப்பட்டு வருகின்றன. இந்தியாவைத் தெரிந்து கொள்வதற்கும், இந்தியாவை அனுபவிப்பதற்கும், வாய்ப்பு கிடைக்கும் போதெல்லாம் இதுபோன்ற நிகழ்ச்சிகளுக்கு ஒருவர் செல்ல வேண்டும். இதன் மூலம், நாட்டின் கலை, கலாச்சாரப் பரப்பின் ஒரு பகுதியாக நீங்கள் இருப்பதோடு கைவினைஞர்கள், கலைஞர்கள் குறிப்பாக பெண்களின் முன்னேற்றத்திற்கும், வளத்திற்கும் நீங்கள் பங்களிக்க முடியும்” என்று பிரதமர் திரு நரேந்திர மோடி கூறியதை நினைவு கூர வேண்டும்.
நாடு முழுவதிலும் உள்ள லட்சக்கணக்கான நிபுணத்துவம் வாய்ந்த கலைஞர்களும் கைவினைஞர்களும் ஹுனார் ஹாட் மீண்டும் நடைபெறப் போகிறது என்பது குறித்து மகிழ்ச்சியும் உற்சாகமும் அடைந்துள்ளனர் என்று திரு.நக்வி கூறினார்.
(
எஃகுத்துறை அமைச்சகம்
உற்பத்தியுடன் கூடிய ஊக்குவிப்புத் திட்டத்தின் கீழ் தேர்வு செய்யப்பட்ட நிறுவனங்களுடன் மத்திய உருக்கு அமைச்சகம் 17-ம் தேதி புரிந்துணர்வு ஒப்பந்தத்தில் கையெழுத்திடவுள்ளது
உற்பத்தியுடன் கூடிய ஊக்குவிப்புத் திட்டத்தின் கீழ், குறிப்பிட்ட நிறுவனங்களுடன் மத்திய உறுப்பு அமைச்சகம் பிரத்யேக உருக்குக்கான புரிந்துணர்வு ஒப்பந்தத்தில் கையெழுத்திடுகிறது. இதற்கான நிகழ்ச்சி புதுதில்லி விஞ்ஞான் பவனில் 17-ம் தேதி ஏற்பாடு செய்யப்பட்டுள்ளது.
உருக்கு தொடர்பான 20 துணைப் பிரிவுகளைச்சேர்ந்த 27 நிறுவனங்களுடன் 57 புரிந்துணர்வு ஒப்பந்தங்கள் கையெழுத்தாகவுள்ளன. மத்திய உருக்கு மற்றும் விமானப் போக்குவரத்துறை அமைச்சர் திரு. ஜோதிர் ஆதித்ய சிந்தியா, அமைச்சகத்தின் மூத்த அதிகாரிகள் மற்றும் நிறுவனங்களின் பிரதிநிதிகள் இந்த நிகழ்ச்சியில் கலந்து கொள்வார்கள்.
சுற்றுச்சூழல் மற்றும் வனத்துறை அமைச்சகம்
வழிகாட்டுதல்களுக்கு இணங்குதல் மற்றும் கண்டிப்புடன் செயல்படுத்தப்படுவதை உறுதிசெய்யுமாறு செயல்படுத்தும் முகமைகளை காற்று தர மேலாண்மை ஆணையம் அறிவுறுத்தியுள்ளது
வரும் நாட்களில் தேசியத் தலைநகர் தில்லி பிராந்தியத்தில் காற்று மாசுபாட்டிற்கு எதிரான போரில் தனது நடவடிக்கைகளைத் தீவிரப்படுத்தியுள்ள காற்று தர மேலாண்மை ஆணையம், தாங்கள் வெளியிட்டுள்ள சட்டப்பூர்வ வழிமுறைகளை கண்டிப்பாக பின்பற்றுமாறு தேசியத் தலைநகர் தில்லி பிராந்தியம் மற்றும் அதை ஒட்டிய பகுதிகளில் உள்ள தொழில்கள், கட்டுமானம் மற்றும் இடிப்பு தளங்களின் திட்டச் செயற்பாட்டாளர்கள் உட்பட அனைவரையும் வலியுறுத்தியுள்ளது.
குடிமக்கள் சாசனத்தில் எடுத்துரைக்கப்பட்டுள்ள நடவடிக்கைகளை, வரும் நாட்களில் தரப்படுத்தப்பட்ட பொறுப்பு செயல் திட்டத்தின் ஒவ்வொரு கட்டத்திலும் தீவிரமாகப் பின்பற்றுமாறு குடிமக்களும் அறிவுறுத்தப்பட்டுள்ளனர்.
14.10.2022 நிலவரப்படி, 8,580 க்கும் மேற்பட்ட இடங்கள் காற்று தர மேலாண்மை ஆணையத்தின் பறக்கும் படைகளால் ஆய்வு செய்யப்பட்டன. ஆணையத்தின் சட்டப்பூர்வ வழிகாட்டுதல்களை மீறிய 491 நிறுவனங்களை மூடுவதற்கான வழிமுறைகள் தெரிவிக்கப்பட்டுள்ளன. இவற்றில் தில்லியில் 110; ஹரியானாவில் 118 ; உத்தரபிரதேசத்தில் 211 ; மற்றும் ராஜஸ்தானில்  52.
PIB Headquarters
தென் மண்டல தலைமை ராணுவ அதிகாரியாக லெப்டினன்ட் ஜெனரல் பி.என்.ராவ் பொறுப்பேற்றார்
தென் மண்டல தலைமை ராணுவ அதிகாரியாக லெப்டினன்ட் ஜெனரல் பி.என்.ராவ் பண்டாலா நாகேஷ் ராவ் டிசம்பர் 8, 2019 அன்று பொறுப்பேற்றார். சென்னையில் உள்ள அவரது தலைமையகம் இந்திய ராணுவத்தின் தெற்குப் பிரிவு கமாண்டுக்கு உட்பட்டதாகும். இவர் இந்திய ராணுவ அகாடமியின் பாராசூட் படை வகுப்பு அணியின் 5-வது படைப்பிரிவில் டிசம்பர் 1982-ல் பணியில் சேர்ந்தார். மரியாதை வாளுக்கான விருதையும், யுத்த சேவை பதக்கம் மற்றும் சேனா பதக்கத்தையும் பெற்றவர்.
பல்வேறு படைப்பிரிவுகளில் அனுபவம் பெற்ற நாகேஷ் ராவ், ஆபரேஷன் புளு ஸ்டார், ஆபரேஷன் விஜய் உள்ளிட்ட பல்வேறு நடவடிக்கைகளிலும் பங்கேற்றவர் ஆவார்.
சிம்லாவிலும், சென்னையிலும் பள்ளிப்படிப்பை நிறைவு செய்த ஜெனரல் ராவ், காடக்வாஸ்லா தேசிய பாதுகாப்பு அகாடமியில் முதலில் சேர்ந்தார். வெலிங்டன் ராணுவப் பயிற்சிக் கல்லூரியில் பட்டம் பெற்ற அவர், புதுதில்லியில் உள்ள தேசிய ராணுவக் கல்லூரியின் முன்னாள் மாணவர் ஆகும். சிறந்த விளையாட்டு வீரரான அவர் கால்பந்து, ஹாக்கி, கூடைப்பந்து விளையாட்டுகளில் சிறந்த வீரர் ஆவார்.
நுகர்வோர் நலன், உணவு மற்றும் பொது விநியோகம் அமைச்சகம்
ஒரு லட்சத்துக்கும் அதிகமான இந்திய உணவுக் கழகத்தின் ஊழியர்களில் கோவிட்19 தொற்று காரணமாக உயிரிழக்க நேர்ந்தால் கருணைத் தொகை இழப்பீடு வழங்க அரசு ஒப்புதல்
உலகளாவிய நோயான கொரோனா வைரஸ் பரவியுள்ள நிலையிலும், நாடு முழுவதும் உணவு தானியங்கள் கிடைப்பதற்காக, 24 மணி நேரமும் பணிபுரிந்து வரும் இந்திய உணவுக் கழகத்தில் உள்ள 80000 தொழிலாளர்கள் உட்பட 10814 பணியாளர்கள் மற்றும் அதிகாரிகள் உயிரிழக்க நேர்ந்தால், அவர்கள் குடும்பத்தினருக்கு கருணைத் தொகை இழப்பீடு வழங்குவதற்கான திட்டத்திற்கு அரசு அனுமதி அளித்துள்ளது.
இத்திட்டத்தின்படி, மார்ச் 24ம் தேதி முதல் செப்டம்பர் 23ம் தேதி வரையிலான காலத்தில், கோவிட்19 தொற்று காரணமாக, இந்திய உணவுக் கழகத்தில் பணியாற்றும் போது, யாராவது இறக்க நேரிட்டால், அவர்கள் குடும்பத்தினருக்கு கருணைத் தொகை வழங்கப்படும். நிரந்தரப் பணியாளர்களுக்கு ரூ 15 லட்சம், ஒப்பந்தப் பணியாளர்களுக்கு ரூ 10 லட்சம், முதல் பிரிவு அதிகாரிகளுக்கு ரூ 35 லட்சம் இரண்டாவது பிரிவு அதிகாரிகளுக்கு ரூ 30 லட்சம், மூன்று மற்றும் நான்காம் பிரிவு பணியாளர்களுக்கு ரூ 25 லட்சம் வழங்கப்படும்.
(Visitor Counter : 169
மனித வள மேம்பாட்டு அமைச்சகம்
தேசிய தொழில்நுட்பக் கழகம், சில்ச்சாரின் 18-வது பட்டமளிப்பு விழாவில் மெய்நிகர் முறையில் மத்திய கல்வி அமைச்சர் உரையாற்றினார்
தேசிய தொழில்நுட்பக் கழகம், சில்ச்சாரின் 18-வது பட்டமளிப்பு விழாவில் முதன்மை விருந்தினராக மெய்நிகர் முறையில் மத்திய கல்வி அமைச்சர் திரு ரமேஷ் பொக்ரியால் 'நிஷாங்க்' கலந்து கொண்டு உரையாற்றினார்.
நிகழ்ச்சியில் பேசிய அவர், தேசிய கல்வி கொள்கை 2020, பல லட்சக்கணக்கான மாணவர்கள் வாழ்வின் அனைத்து துறைகளிலும் வளர்ச்சி அடைந்து, சிறந்து விளங்கிட உதவும் என்றார்.
பட்டமளிப்பு விழாவின் கௌரவ விருந்தினராக அசாம் முதல்வர் திரு சர்பானந்த சோனோவாலும், சிறப்பு விருந்தினராக அகில இந்திய தொழில்நுட்பக் கல்விக் குழுவின் தலைவர் பேராசிரியர் அனில் டி சகஸ்ரபுத்தேவும் கலந்து கொண்டனர்.
பட்டம் பெற்ற மாணவர்களை பாராட்டிய மத்திய கல்வி அமைச்சர், இது அவர்களுடைய வாழ்வின் மறக்க முடியாத தருணம் என்றார். சிறந்த கல்விப் பணியை ஆற்றி கல்வி நிறுவனங்களின் பட்டியலில் முன்னேறி வரும் தேசிய தொழில்நுட்பக் கழகம், சில்ச்சாரை அவர் பாராட்டினார்.
பண்டைய காலத்தில் உலகெங்கிலும் இருந்த அறிஞர்கள் இந்தியாவுக்கு வந்து கல்வி கற்றனர் என்று அமைச்சர் கூறினார். மதிப்பு சார்ந்த கல்வி முறை இந்தியாவை உலகத்தின் குருவாக ஆக்கும் என்று அவர் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1669505
கலாசாரத்துறை அமைச்சகம்
சுதந்திரத்தின் 75 ஆவது ஆண்டு பெருவிழாவின் ஓராண்டு நிறைவுக் கொண்டாட்டத்திற்கு கலாச்சார அமைச்சகம் ஏற்பாடு செய்துள்ளது
மத்திய அரசின் முன்முயற்சியாக சுதந்திரத்தின் 75 ஆவது ஆண்டுப் பெருவிழாவின் ஓராண்டு நிறைவைக் கொண்டாட 2022 மார்ச் 12 அன்று கலாச்சார நிகழ்வுகளுக்குக் கலாச்சார அமைச்சகம் ஏற்பாடு செய்துள்ளது. முற்போக்கான சுதந்திர இந்தியா, கலாச்சார ரீதியாக வளமான பாரம்பரியம், இந்தியாவின் சாதனைகள் ஆகியவற்றைக் கொண்டாட சுதந்திரத்தின் 75 ஆவது ஆண்டு பெருவிழாவைப் பிரதமர் திரு நரேந்திர மோடி 2021 மார்ச் 12 அன்று தொடங்கி வைத்தார். இந்த முன்முயற்சி விடுதலைப் போராட்டத்திற்கு விடுதலை போராட்ட வீரர்களின் பங்களிப்பைப் போற்றுவதற்கான ஒன்றாகவும் இருக்கிறது.
சுதந்திரத்தின் 75 ஆவது ஆண்டுப் பெருவிழாவின் ஓராண்டு நிறைவைக் கொண்டாடும் கலாச்சார நிகழ்வுகள் புதுதில்லி கன்னாட் பிளேஸ் மத்திய பூங்காவில் நடைபெறவுள்ளது. இந்த நிகழ்வில் மத்திய சுற்றுலா, கலாச்சாரம், வடகிழக்குப் பிராந்தியத் துறை அமைச்சர் திரு ஜி கிஷன் ரெட்டி, வெளியுறவு மற்றும் கலாச்சாரத் துறை இணையமைச்சர் திருமதி மீனாட்சி லேகி ஆகியோர் பங்கேற்பார்கள்.
இந்த நிகழ்வின் போது, அரசில் பெண்களுக்கு அர்ப்பணிக்கப்பட்ட  ‘அமர் சித்ர கதா’-வின் சிறப்புப் பதிப்பும் வெளியிடப்படும். சுதந்திரத்தின் 75 ஆவது ஆண்டுப் பெருவிழாவின் ஓராண்டு பயணத்தை தொகுத்து பலவகை ஊடகங்களின் மூலம் வெளியிடப்படும். இதேபோல் இந்த கொண்டாட்டத்தின் ஒரு பகுதியாக தியாகிகளுக்கு டிஜிட்டல் முறையில் அஞ்சலி செலுத்தும் விதமாக “டிஜிட்டல் ஜோதி” ஏற்றப்படும். புகழ்பெற்ற கவிஞரும், கலைஞருமான குமார் விஸ்வாஸ், சுனில் குரோவர், த்வனி பானுஷாலி, அர்மான் மாலிக், ஆர் ஜே மலிஷ்கா ஆகியோரின் கலை நிகழ்ச்சிகளும் நடைபெறும்.
2021 மார்ச் 12 அன்று தொடங்கப்பட்ட இந்திய சுதந்திரத்தின் 75 ஆண்டுகளுக்கான 75 வார கவுன்ட் டவுன், 2023 ஆகஸ்ட் 15 அன்று நிறைவடையும்.
பிரதமர் அலுவலகம்
எய்ம்ஸ் மருத்துவமனை திட்டங்களுக்கு பிரதமர் அடிக்கல்
புதுதில்லி, அகில இந்திய மருத்துவ அறிவியல் நிறுவனத்திற்கு  பிரதமர் திரு. நரேந்திர மோடி வரும் ஜூன் 29ம் தேதி வருகை தருகிறார்.
அங்கு மூப்பியல் தேசிய மையத்துக்கான அடிக்கல்லை அவர் நாட்டுகிறார். இது வயது முதிர்ந்தோருக்கு நேரும் அனைத்துவிதமான உடல்உபாதைகளுக்கும் தீர்வு வழங்கக் கூடிய பல் நோக்கு சிறப்பு மருத்துவ மையமாக திகழும். இது 200 படுக்கைகள் கொண்டதாக இருக்கும்.
அதே தினம் சஃப்தர் ஜங் மருத்துவமனையில் 555 படுக்கைகளுடன் அதி நவீன சிறப்பு மருத்துவப் பிரிவையும்  500 படுக்கைகள் கொண்ட புதிய அவசர சிகிச்சைப் பிரிவையும்  பிரதமர் திறந்து வைக்கிறார். எய்ம்ஸ் மருத்துவமனையில் 300 படுக்கைகள் கொண்ட ஓய்வில்லத்தையும்  பிரதமர் திறந்து வைக்கிறார். இவற்றுடன் அன்ஸாரி நகர், எய்ம்ஸ் மற்றும் அவசர சிகிச்சை மையத்துக்கும் இடையில் சுரங்கவழி வாகனப் பாதையையும் பிரதமர் திறந்து வைக்கிறார்.
கப்பல் போக்குவரத்து அமைச்சகம்
விளாடிவோஸ்டோக்கில் நடைபெறும் கிழக்குப் பொருளாதார அமைப்பு, 2023-ல் இந்தியாவைப் பிரதிநிதித்துவப்படுத்த திரு சர்பானந்த சோனாவால் ரஷ்யா புறப்பட்டார்
ரஷ்யாவின் துறைமுக நகரமான விளாடிவோஸ்டோக்கில் நடைபெறும் கிழக்குப் பொருளாதார அமைப்பில், இந்தியாவின் பிரதிநிதியாக துறைமுகங்கள், கப்பல்போக்குவரத்து, நீர்வழிப்பாதைகள் மற்றும் ஆயுஷ்துறை அமைச்சர் திரு சர்பானந்த சோனாவால் ரஷ்யா புறப்பட்டுச் சென்றார். வலுவான உறவுகளைப் பேணுவதையும், பல்வேறு துறைகளில் உத்திபூர்வமாக வர்த்தக மற்றும் தளவாட ஒத்துழைப்பை அதிகரிக்கும் நோக்கத்துடன் ரஷ்யாவின் தூரக் கிழக்கு மற்றும் ஆர்க்டிக் மேம்பாட்டுத்துறை அமைச்சர் திரு அலெக்ஸி செகுன்கோ, ரஷ்யாவின் போக்குவரத்து அமைச்சர் திரு விட்டாலி சவேலிவ் ஆகியோரை அவர் சந்திக்க உள்ளார்.
கிழக்குப் பொருளாதார அமைப்பில் உரையாற்றிய அமைச்சர் திரு சோனாவால், "பிரதமர் திரு. நரேந்திர மோடியின் ஆற்றல்மிக்க தலைமையின் கீழ், இந்தியாவிற்கும், ரஷ்யாவிற்கும் இடையிலான வரலாற்று முக்கியத்துவம் வாய்ந்த உறவுகள் புதிய உச்சத்தைத் தொட்டுள்ளன. இந்தியா-ரஷ்யா உறவில் ஏற்பட்டுள்ள இந்தப் புதிய உத்வேகத்தைக் கருத்தில் கொண்டு, வரலாற்றுச் சிறப்புமிக்க துறைமுக நகரங்களான ரஷ்யாவின் விளாடிவோஸ்டோக் மற்றும் இந்தியாவின் சென்னை ஆகியவற்றுக்கு இடையே மாற்று வர்த்தகப் பாதையை உருவாக்க நாம் ஒன்றிணைந்து செயல்பட்டு வருகிறோம். எனது பயணம் மற்றும் ரஷ்யாவின் தலைமையுடனான சந்திப்புகளின் போது, இரு நாடுகளுக்கும் இடையிலான உத்திபூர்வ வர்த்தக மற்றும் தளவாட ஒத்துழைப்பை வளர்ப்பது தவிர இந்த முக்கியமான முயற்சியில் நாம் முன்னேற்றம் காண முடியும் என்று நம்புகிறேன்” என்றார்
கிழக்குப் பொருளாதார அமைப்பில் இந்தியா-ரஷ்யா வர்த்தக உரையாடலில் உரையாற்றும் திரு சோனாவால், இந்தியாவிற்கும், ரஷ்யாவிற்கும் இடையிலான சிறப்பு மற்றும் சலுகை பெற்ற உத்திபூர்வ கூட்டாண்மைக்குள் நீடித்த மற்றும் நிலைத்தன்மையை வளர்ப்பதில் வர்த்தகம், வர்த்தகம் மற்றும் வணிகத்தின் முக்கிய பங்கை எடுத்துரைப்பார். கிழக்குக் கடல்சார் வழித்தடம் குறித்த அமர்வில் இந்தியாவின் கப்பல் துறை அமைச்சர் உரையாற்றுவார். அதே நேரத்தில் வடக்குக் கடல் பாதையின் சாத்தியக்கூறுகளை ஆராய்வது மற்றும் வங்காள விரிகுடாவில் கப்பல்களில் சரக்குகளை மாற்றி இறக்கும்/ஏற்றும் மையத்தை நிறுவுவது உள்ளிட்ட இரு நாடுகளுக்கும் இடையிலான இருதரப்பு உறவை மேலும் வலுப்படுத்துவதற்கான சாத்தியக்கூறுகள் குறித்து ரஷ்யக் கூட்டமைப்பின் மூத்த அமைச்சர்களையும் அவர் சந்திக்கவுள்ளார்.
கிழக்குப் பொருளாதார அமைப்பு, 2023-ன் கூட்டம் 2023 செப்டம்பர் 10-13 தேதிகளில் தூரக் கிழக்கு கூட்டாட்சிப் பல்கலைக்கழக வளாகத்தில் நடைபெறுகிறது. ரஷ்யாவின் தூரக் கிழக்கின் பொருளாதார வளர்ச்சியை ஆதரிப்பதற்காகவும், ஆசிய-பசிஃபிக் பிராந்தியத்தில் சர்வதேச ஒத்துழைப்பை விரிவுபடுத்துவதற்காகவும், 2015 ஆம் ஆண்டில் ரஷ்யக் கூட்டமைப்பின் அதிபர் விளாடிமிர் புட்டின் உத்தரவின் மூலம் கிழக்குப் பொருளாதார அமைப்பு நிறுவப்பட்டது.
மேலும் விவரங்களுக்கு இந்த ஆங்கில செய்திக்குறிப்பைக் காணவும் https://pib.gov.in/PressReleasePage.aspx?PRID=1956251
சுற்றுச்சூழல் மற்றும் வனத்துறை அமைச்சகம்
இரண்டு நாள் சுற்றுப்பயணமாக மணிப்பூர் செல்கிறார் மத்திய அமைச்சர் திரு பூபேந்திர யாதவ்
மத்திய சுற்றுச்சூழல், வனம் மற்றும் பருவநிலை மாற்றம், தொழிலாளர் நலன் மற்றும் வேலைவாய்ப்பு அமைச்சர் திரு பூபேந்திர யாதவ், இரண்டு நாள் சுற்றுப்பயணமாக இன்று மணிப்பூர் மாநிலம் இம்பால் செல்கிறார்.
தமது பயணத்தின் போது, பல்வேறு வளர்ச்சித் திட்டங்கள் குறித்து தொழிலாளர் நலத்துறை மற்றும் வனத்துறை அதிகாரிகளுடன் அவர் ஆலோசனை நடத்துவார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1755964
கலாசாரத்துறை அமைச்சகம்
சர்வதேசச் சுற்றுலா மையமாக தேசிய கடல்சார் பாரம்பரிய வளாகம் உருவாக்கப்படவுள்ளது: அமைச்சர் திரு கிஷன் ரெட்டி
மாநிலங்களவையில் கேள்வி ஒன்றுக்கு எழுத்துப்பூர்வமாக பதிலளித்த மத்திய கலாச்சார அமைச்சர் திரு கிஷன் ரெட்டி கீழ்காணும் தகவல்களை அளித்தார்.
குஜராத்தில் உள்ள லோதலில் அமைக்கப்படும் தேசிய கடல்சார் பாரம்பரிய வளாகம், இந்தியாவின் கடல்சார் பாரம்பரியத்திற்கு அர்ப்பணிக்கப்பட்டு சர்வதேசச் சுற்றுலா தலமாக திட்டமிடப்பட்டுள்ளது.
தேசிய கடல்சார் பாரம்பரிய அருங்காட்சியகம், பாரம்பரிய தீம் பூங்கா, கடல்சார் ஆராய்ச்சி நிறுவனம், அழகுப்படுத்தப்பட்ட இடங்கள் மற்றும் பொழுதுபோக்குப் பகுதிகள், ஒவ்வொரு கடல்சார் மாநிலம் மற்றும் யூனியன் பிரதேசத்திற்கு தனித்தனிப் பகுதிகள் ஆகியவை சுற்றுலாப் பயணிகளை ஈர்ப்பதற்காக திட்டமிடப்பட்டுள்ளன.
மேலும், டிஜிட்டல் சுற்றுலா அனுபவத்தை வழங்கும் வகையில், மேம்படுத்தப்பட்ட/மெய்நிகர் உண்மை காட்சிகள், ஒலி மற்றும் ஒளி காட்சிகள், தொடுதிரை மையங்கள், கடல்சார் வரலாறு குறித்த குறும்படங்களும் திட்டமிடப்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1744554
------
(Visitor Counter : 199
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
இல்லந்தோறும் மூவர்ணக்கொடியேற்றும் நிகழ்ச்சியை மத்திய அரசு கொண்டாடுகிறது
இல்லந்தோறும் மூவர்ணக்கொடியேற்றும் நிகழ்ச்சியை மத்திய அரசு 11-ஆம் தேதி முதல் 15-ம் தேதி வரை கொண்டாடுகிறது. விடுதலையின் அமிர்தப்பெருவிழா ஆண்டின் கீழ், பிரதமர் நரேந்திர மோடி தலைமையின் கீழ், மத்திய அரசு நாடு முழுவதும் 400 சிறப்பு வாய்ந்த இடங்களில் இதனை கொண்டாடுகிறது.
மத்திய கால்நடை பாராமரிப்பு மற்றும் பால்வளத்துறை, மீன்வள அமைச்சகம் ஆகியவை தேசிய பால்வள மேம்பாட்டு வாரியம், குஜராத் கூட்டுறவு பால் சந்தை கூட்டமைப்பு, வல்சாத் மாவட்ட கூட்டுறவு பால் உற்பத்தியாளர் சங்கம் ஆகியவை இணைந்து இந்த நிகழ்ச்சியை குஜராத் மாநிலம் நவ்சாரிக் அருகே உள்ள தண்டி தேசிய உப்பு சத்தியாக்கிரக நினைவுச் சின்னம் அருகே, இந்த கொடியேற்று நிகழ்ச்சிக்கு ஏற்பாடு செய்திருந்தன.
மத்திய மீன்வளம், கால்நடை பராமரிப்பு, பால்வளத் துறை அமைச்சர் திரு பர்ஷோத்தம் ரூபலா இந்த நிகழ்ச்சியில் கலந்து கொண்டு தேசியக்கொடியை ஏற்றிவைத்தார்.
பிரதமர் அலுவலகம்
கனடாவில் நடைபெறும் ‘இந்தியாவில் முதலீடு செய்யுங்கள்’ என்ற கருத்தரங்கில் பிரதமர் இன்று மாலை உரையாற்றுகிறார்
பிரதமர் திரு நரேந்திர மோடி, ‘இந்தியாவில் முதலீடு செய்யுங்கள்’ என்ற தலைப்பில் கனடாவில் நடைபெறும் கருத்தரங்கில் இன்று மாலை 6.30 மணிக்கு உரையாற்றுகிறார்.
இந்தியாவில் முதலீடு செய்வதற்கான வாய்ப்புகளைத் தெரிவிப்பதும், முதலீடு செய்வதற்கு இந்தியா ஏற்ற நாடு என்பதை கனடாவில் உள்ள தொழில் அதிபர்களிடம் எடுத்துக் கூறுவதும் ‘இன்வெஸ்ட் இந்தியா’ அமைப்பின் நோக்கமாகும்.
இந்தக் கருத்தரங்கில் வங்கிகள், காப்பீட்டு நிறுவனங்கள், முதலீட்டு நிறுவனங்கள், நிதி நிறுவனங்கள், விமான நிறுவனங்கள், எலக்ட்ரானிக்ஸ் மற்றும் உற்பத்தித் துறை நிறுவனங்கள், ஆலோசனை நிறுவனங்கள் மற்றும் பல்கலைக்கழகங்களைச் சேர்ந்த பிரதிநிதிகள் கலந்து கொள்வர் என எதிர்பார்க்கப்படுகிறது.
சுற்றுலா அமைச்சகம்
சுற்றுலாத்துறை அமைச்சகத்தின் 25வது இணையக் கருத்தரங்கு ‘எனது தேசத்தைப் பார்’ என்ற தொடரின் கீழ் ‘தீவிர சுற்றுலாப் பயணிக்கு வடகிழக்கு இந்தியா’
உள்நாட்டு மற்றும் வெளிநாட்டு சுற்றுலாப் பயணிகள் அதிகம் செல்லாத இந்தியாவின் வடகிழக்குப் பகுதியை வெளிக்காட்ட, ‘எனது தேசத்தைப் பார்’ என்ற தொடரின் கீழ் ‘தீவிர சுற்றுலாப் பயணிக்கு வடகிழக்கு இந்தியா’ என்ற தலைப்பிலான இணையக் கருத்தரங்கை சுற்றுலாத்துறை அமைச்சகம் மே 28, 2020ஆம் தேதி அன்று நடத்தியது. இதில் நாகாலாந்து, அருணாச்சலப்பிரதேசம், அசாம், மற்றும் சிக்கிம் ஆகிய 4 வடகிழக்கு மாநிலங்களில் உள்ள அழகான சுற்றுலாப்பகுதிகள் பற்றி இணையம் வழியாக காட்டப்பட்டது. இந்தியா தனிச் சிறப்புமிக்க நாடு என்பதை ஊக்குவிக்க, ‘எனது சேத்தைப்பார்’ என்ற தொடரின் கீழ் நாட்டின் பல பகுதிகள் இணையச் சுற்றுலாவாகக் காட்டப்படுகின்றன. கோவிட்-19 தொற்றால் ஏற்பட்டுள்ள நெருக்கடியான சூழலிலும், இந்தியா தனிச்சிறப்பு மிக்க நாடு என்பது ஊக்குவிக்கப்படுகிறது.
எனது தேசத்தைப் பார் என்ற தொடரின் 25வது இணையக் கருத்தரங்கை மே 28, 2020ஆம் தேதி அன்று, கர்டைன் கால் அன்வென்சர்ஸ் என்ற நிறுவனத்தின் உரிமையாளர் ஜூலி காக்டி, இந்தியா டிரெயலின் தலைமைப் பயண அதிகாரி டேவிட் அங்காமி, மான்யூல் கேதரிங் துணை நிறுவனர் தேவராஜ் பரோ, அவர் ஹெஸ்ட் இணையதளத்தின் துணை நிறுவனர் பின்ட்சோ கியாட்சோ ஆகியோர் வழங்கினர்.
வடகிழக்கு மாநிலங்களில் அதிகம் செல்லப்படாத பகுதிகள், பழங்குடியினர், பண்டிகைள், கைவினைப்பொருள்கள், உள்ளூர் மக்களின் பண்பாடு ஆகியவை குறித்து இந்தக் கருத்தரங்கில் விளக்கப்பட்டன. வடகிழக்கு மாநிலங்களின் சிறப்பு, மலைப் பகதிகளில் மட்டும் அல்ல, இன்னும் பல இடங்களிலும், அனுபவங்களிலும் உள்ளது என இந்த கருத்தரங்கில் தெரிவிக்கப்பட்டது.
அசாம் பெண்களை மையப்படுத்திய ஜவுளிப்பிரிவு, உள்ளூர் மக்கள் தங்கள் கலையைப் பகிர்ந்து கொள்ள விரும்புவது ஆகியவை குறித்தும் இந்த இணையக் கருத்தரங்கு விளக்கியது.
இந்த இணையக் கருத்தரங்கு கூட்டங்களை https://www.youtube.com/channel/UCbzIbBmMvtvH7d6Z0_ZEHDA/featured என்ற இணைய முகவரியிலும், சுற்றுலாத்துறை அமைச்சகத்தின் சமூக இணையதளங்களிலும் காணலாம்.
எனது தேசத்தைப் பார் என்பது பற்றிய அடுத்த இணையக் கருத்தரங்கு, ‘கட்ச் வாழ்க்கை கதை’ என்ற தலைப்பில் மே 30,2020ஆம் தேதி நடக்கிறது. இதற்குப் பதிவு செய்ய https://bit.ly/kutchDAD என்ற இணைய முகவரியை கிளிக் செய்யவும்.
(Visitor Counter : 203